b'\n_START_ARTICLE_\nJ. V. Korjula\n_START_PARAGRAPH_\nJuhana (Juho) Vilho Korjula (8. helmikuuta 1876 Helsinki \xe2\x80\x93 2. lokakuuta 1954 Tampere) oli suomalainen rautatievirkamies ja kirjallisuuden suomentaja._NEWLINE_Korjulan vanhemmat olivat ty\xc3\xb6njohtaja Johan Korjula ja Lovisa Stenroos. H\xc3\xa4n p\xc3\xa4\xc3\xa4si ylioppilaaksi 1894 Helsingin suomalaisesta normaalilyseosta ja opiskeli Helsingin yliopistossa vuoteen 1903 saakka. Korjula toimi rautatievirkamiehen\xc3\xa4 vuodesta 1901 alkaen ja viimeksi h\xc3\xa4n oli Viialan asemap\xc3\xa4\xc3\xa4llikk\xc3\xb6n\xc3\xa4 1935\xe2\x80\x931939._NEWLINE_Korjula oli naimisissa 1902\xe2\x80\x931904 Elin Adolfina Puontin (k. 1904) kanssa, vuodesta 1908 Ester Armida Rannanheimon kanssa ja 1931\xe2\x80\x931948 Elin Maria Hyv\xc3\xa4risen (k. 1948) kanssa.'